Uredba Komisije (ES) št. 2696/95

z dne 21. novembra 1995

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], nazadnje spremenjene z Uredbo Komisije (ES) št. 2588/95 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz razlogov, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], spremenjene z Uredbo Komisije (EGS) št. 2454/93 [4], imetnik za obdobje treh mesecev še naprej lahko sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu s pravicami, določenimi s to uredbo;

ker so ukrepi, predvideni v tej uredbi, skladni z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. novembra 1995

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 264, 7.11.1995, str. 4.

[3] UL L 302, 19.10.1992, str. 1.

[4] UL L 253, 11.10.1993, str. 1.

--------------------------------------------------

PRILOGA

Poimenovanje blaga | Uvrstitev (tarifna oznaka KN) | Utemeljitev |

(1) | (2) | (3) |

| |

1.Sestavljeno živilo z naslednjo sestavo: | 21069092 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 1(b) k poglavju 38 in besedilo tarifnih oznak KN 2106, 210690 in 21069092. Glej tudi pojasnjevalne opombe harmoniziranega sistema k poglavju 38, Splošno, četrti odstavek. |

—voda | 55,9 %, |

—monogliceridi maščobnih kislin | 23,5 %, |

—propilen glikol | 7,3 %, |

—estri poliglicerola | 5,9 %, |

—sorbitol | 3,5 %, |

—milo | 2,6 %, |

—digliceridi maščobnih kislin | 1,1 %, |

—kalijev propionat | 0,1 %. |

Ta proizvod je emulgator, ki se uporablja v proizvodnji raznovrstnih pekovskih izdelkov. |

2.Proizvod v obliki prahu, zrn ali pelet, ki vsebuje približno:48 mas. % kalcijevega hidrogenortofosfata ["dikalcijev fosfat"],40 mas. % kalcijevega bis(dihidrogenortofosfata) ["monokalcijev fosfat"]in12 mas. % kalcijevega karbonata, kakršen se uporablja v krmi za živali. | 23099093 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 2309, 230990 in 23099093. Glej tudi pojasnjevalne opombe harmoniziranega sistema k številki 23.09, Del II–C. Proizvod ne ustreza poimenovanjem, navedenim v opombi 3(A) k poglavju 31. |

3.Izgotovljeni tekstilni izdelki (dimenzij: 5 cm x 80 cm), sestavljeni iz tekstilne cevi, ki vsebuje poliakrilamid v obliki zrn, ki se uporablja za hlajenje kože, ko je moker.[Glej sliko] | 39269099 | Uvrstitev opredeljujejo določbe splošnih pravil 1, 3(b) in 6 za razlaganje kombinirane nomenklature in besedilo tarifnih oznak KN 3926, 392690 in 39269099. Proizvod ima bistven značaj proizvoda iz poliakrilamida. |

+++++ TIFF +++++

--------------------------------------------------